ROZHODNUTIE KOMISIE
z 2. júla 2009,
ktorým sa mení a dopĺňa rozhodnutie 2007/679/ES, ktorým sa stanovujú čisté sumy vyplývajúce z uplatňovania dobrovoľnej modulácie v Spojenom kráľovstve na kalendárne roky 2007 až 2012
[oznámené pod číslom K(2009) 5027]
(Iba anglické znenie je autentické)
(2009/519/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 378/2007 z 27. marca 2007, ktorým sa stanovujú pravidlá dobrovoľnej modulácie priamych platieb ustanovených v nariadení (ES) č. 1782/2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa mení a dopĺňa nariadenie (ES) č. 1290/2005 (1), a najmä na jeho článok 4 ods. 1,
keďže:
(1)
Rozhodnutím Komisie 2007/679/ES (2) sa stanovujú čisté sumy vyplývajúce z uplatňovania dobrovoľnej modulácie v Spojenom kráľovstve na kalendárne roky 2007 až 2012 na základe ročných sadzieb dobrovoľnej modulácie uplatniteľných na úrovni regiónov a za rok.
(2)
V článku 1 ods. 5 nariadenia (ES) č. 378/2007 sa ustanovuje, že sadzby stanovené v článku 7 nariadenia Rady (ES) č. 73/2009 (3), znížené o 5 percentuálnych bodov, sa majú odpočítať zo sadzby dobrovoľnej modulácie uplatňovanej členskými štátmi. Čisté sumy vyplývajúce z dobrovoľnej modulácie by sa preto mali znížiť.
(3)
Rozhodnutie 2007/679/ES by sa preto malo zmeniť a doplniť,
PRIJALA TOTO ROZHODNUTIE:
Článok 1
Príloha k rozhodnutiu 2007/679/ES sa nahrádza textom prílohy k tomuto rozhodnutiu.
Článok 2
Toto rozhodnutie sa uplatňuje od rozpočtového roku 2010.
Článok 3
Toto rozhodnutie je určené Spojenému kráľovstvu Veľkej Británie a Severného Írska.
V Bruseli 2. júla 2009